
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός προθεσμιών για το διορισμό μελών εφορευτικών επιτρο¬ 
πών των εκλογικών τμημάτων ψηφοφορίας στις εκλογές Ευρω¬ 
παϊκού Κοινοβουλίου των εκλογέων που διαμένουν στο έδαφος 

των λοιπών Κρατών της Ε.Ο.Κ. κ.λπ. 1 

Καθορισμός του τρόπου ψηφοφορίας των εκλογέων και εξαγωγής 
των αποτελεσμάτων αυτής σε περίπτωση ταυτόχρονης διενέρ¬ 
γειας εκλογών για την ανάδειξη βουλευτών του Ελληνικού Κοι¬ 
νοβουλίου και των Ελλήνων αντιπροσώπων στο Ευρωπαϊκό Κοι¬ 


νοβούλιο . 2 

Ορισμός του Αλ. Οικονόμου Δ/ντή της Δ/νσης Υπ. Οικονομικών 
για υπογραφή συμβάσεως μεταξύ του Δημοσίου και της «ΒΑΡ- 

ΒΙΑΣ Τουριστικές Επιχειρήσεις Α.Ε.». 3 

Παροχή της εγγύησης του Δημοσίου στην Εθνική Κτηματική Τρά¬ 
πεζα της Ελλάδος Α.Ε. για κάλυψη εγγυητικών επιστολών συνο¬ 
λικού ποσού δραχμών 500 εκατ., που θα εκδοθούν κατ’ εντολή 

της ΔΕΠΟΣ για λογαριασμό των Αρκάδων ομογενών . 4 

Τρόπος πληρωμής αποδοχών υπαλλήλων Ν.Π.Δ.Δ. 5 


Επιδοτήσεις των ξενοδοχειακών επιχειρήσεων: α) Σ. Γιαννικάκης 
Α.Ε., ξενοδοχείο «ΩΡΙΩΝ», β) ΌΑ8ΚΟΤΕΕ5 Α.Ε., ξενοδοχείο 
«ΡΙΘΥΜΝΑ», γ) Αγάπη Μπητς Α.Ε., ξενοδοχείο «ΑΓΑΠΗ 
ΜΠΗΤΣ», δ) ΑΕΤΕ Μ. Ζαμπετάκης Α.Ε., ξενοδοχείο «ΜΑ¬ 
ΡΙΝΑ», ε) Κάντια Α.Ε., ξενοδοχείο «ΟΗΕΤΑ 31ΙΝ» και στ) 
Τ.Ε.Α.Β. Α.Ε., ξενοδοχείο «ΟΚΕΤΑ ΜΑΚΙ3», για διατήρηση 

θέσεων εργασίας. 6 

Μεταφορά θέσεων ειδικευόμενων γιατρών για την ειδικότητα της 
Αιματολογίας, από το Περιφερειακό Γενικό Νοσοκομείο Πατρών 
*ΑΓ. ΑΝΔΡΕΑΣ» στο Πανεπιστημιακό Περιφερειακό Γενικό Νο¬ 


σοκομείο Πατρών.7 

Τροποποίηση και συμπλήρωση του οργανισμού του Γενικού Νοσο¬ 
κομείου Βόρειας Αττικής . 8 

Ορισμός αναγκαιούντος προσωπικού για πρόσληψη στον Δ’ Κ.Π.Σ. 

Καλαμάτας . 9 

Παράταση προθεσμίας υποβολής αιτήσεων εκ μέρους των σεισμο¬ 
πλήκτων του .1986 στο Ν. Μεσσηνίας.10 

Παράταση ισχύος των αδειών επισκευής κτιρίων βλαβέντων από 
τους σεισμούς και παράταση προθεσμίας για τη συμπλήρωση δι- 
καιολογητικών εμπροθέσμων αιτήσεων για τη χορήγηση στεγα¬ 
στικής συνδρομής.11 

Τροποποίηση και προσαρμογή του Οργανισμού Εσωτερικής Υπηρε¬ 
σίας του Δήμου Πολίχνης Ν. Θεσσαλονίκης στις διατάξεις του Ν. 

1586/86. 12 

Σύσταση Αναπτυξιακού Συνδέσμου «ΑΝΑΤΟΛΙΚΗΣ ΑΚΤΗΣ 
ΘΕΡΜΑΪΚΟΥ» .13 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη Δ1γ/39705/88/27.1.89 απόφαση 
/ του Υπουργού Υγείας, Πρόνοιας και Κοιν. Ασφαλίσεων.14 


Διορθώσεις σφαλμάτων στη Δ17α/02/37/Φ.Θ.2.2.1/4.4.1989 


απόφαση του Υφυπουργού ΠΕ.ΧΩ.ΔΕ..15 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22195 (1) 


Καθορισμός προθεσμιών για το διορισμό μελών εφορευτικών επιτροπών 

των εκλογικών τμημάτων ψηφοφορίας στις εκλογές Ευρωπαϊκού 

Κοινοβουλίου των εκλογέων που διαμένουν στο έδαφος των λοιπών 

Κρατών της Ε.Ο.Κ. κ.λπ. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΣΩΤΕΡΙΚΩΝ 

Έχοντας υπόψη τις διατάξεις του άρθρου 4 παρ. ΙΟτουΝ. 1427/ 
1984 «Άσκηση του εκλογικού δικαιώματος κατά τις εκλογές του Ευ¬ 
ρωπαϊκού Κοινοβουλίου από τους Έλληνες που διαμένουν στο έδαφος 
των λοιπών κρατών της Ευρωπαϊκής Οικονομικής Κοινότητας», απο¬ 
φασίζουμε: 

1. Οι αντιπρόσωποι της δικαστικής αρχής και οι αναπληρωματικοί 
τους διορίζονται δέκα (10) τουλάχιστον ημέρες πριν από την ημέρα της 
ψηφοφορίας και ειδοποιούνται για το διορισμό τους από τον Εισαγγελέα 
του Αρείου Πάγου. 

2. Οι αντιπρόσωποι της δικαστικής αρχής οφείλουν να βρίσκονται 
στον τόπο του διορισμού τους την τρίτη ημέρα πριν από την ψηφοφορία, 
ειδοποιώντας αμέσως για την άφιξή τους τον επόπτη εκλογών και την 
αρμόδια Πρεσβευτική ή Προξενική Αρχή. 

3. Οι εκλογείς μέλη των Εφορευτικών Επιτροπών διορίζονται οκτώ 
(8) τουλάχιστον ημέρες πριν από την ημέρα της ψηφοφορίας. 

Η Πρεσβευτική ή Προξενική Αρχή ειδοποιεί αμέσως τα διοριζόμενα 
τακτικά και αναπληρωματικά μέλη, γνωστοποιώντας τους ταυτόχρονα 
το εκλογικό τμήμα και κατάστημα ψηφοφορίας στο οποίο πρέπει να πα¬ 
ρουσιαστούν μία (1) τουλάχιστον ώρα πριν από την έναρξη της ψηφοφο¬ 
ρίας για ανάληψη των καθηκόντων τους. 

4. Η κλήρωση των παραπάνω τακτικών και αναπληρωματικών με¬ 
λών γίνεται δέκα (10) τουλάχιστον ημέρες πριν από την ημέρα της ψη¬ 
φοφορίας. 

Η ημέρα και ώρα της κλήρωσης γνωστοποιείται με ανακοίνωση των 
πρεσβευτικών ή προξενικών αρχών που τοιχοκολλάται στα καταστή¬ 
ματα των αρχών αυτών δεκαπέντε (15) τουλάχιστον ημέρες πριν από 
την ημέρα ψηφοφορίας και ανακοινώνεται αυθημερόν τηλεγραφικώς 
στο Υπουργείο Εσωτερικών. 

Για την κλήρωση συντάσσεται πρακτικό που υπογράφεται από τον 
Πρεσβευτή ή τον Πρόξενο και τον κατά βαθμό αμέσως επόμενο στην ιε¬ 
ραρχία του προσωπικού της Πρεσβείας ή του προξενείου. 

5. Όλα τα κληρωθέντα μέλη των Εφορευτικών Επιτροπών ειδο¬ 
ποιούνται για το διορισμό τους δύο (2) τουλάχιστον ημέρες πριν από την 
ημέρα της ψηφοφορίας και υποχρεούνται να εκτελούν τα καθήκοντά 
τους χωρίς καμιά αντιμισθία ή αποζημίωση. 

Η προηγούμενη για το ίδιο θέμα κοινή απόφαση των υπουργών Εξω¬ 
τερικών και Εσωτερικών αριθ. 27898/24.4.1984 καταργείται. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 19 Απριλίου 1989 

οι ΥΠΟΥΡΓΟΙ 

ΕΞΩΤΕΡΙΚΩΝ ΕΣΩΤΕΡΙΚΩΝ 

ΚΑΡ. ΠΑΠΟΥΛΙΑΣ Α. ΤΣΟΧΑΤΖΟΠΟΥΛΟΣ 

-♦- 

Αριθ. 22095 (2) 

Καθορισμός του τρόπου ψηφοφορίας των εκλογέων και εξαγωγής των 

αποτελεσμάτων αυτής σε περίπτωση ταυτόχρονης διενέργειας εκλο¬ 
γών για την ανάδειξη βουλευτών του Ελληνικού Κοινοβουλίου και 

των Ελλήνων αντιπροσώπων στο Ευρωπαϊκό Κοινοβούλιο. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη τις διατάξεις της παρ. 4 του άρθρου 9 του Νόμου 
1180/1981 «Περί εκλογής αντιπροσώπων εις την Συνέλευσιν των Ευ¬ 
ρωπαϊκών Κοινοτήτων» (Ευρωπαϊκόν Κοινοβούλιον) και άλλων τινών 
διατάξεων, αποφασίζουμε: 

Σε περίπτωση ταυτόχρονης διενέργειας εκλογών για την ανάδειξη 
βουλευτών το.υ Ελληνικού Κοινοβουλίου και των Ελλήνων (αντιπροσώ¬ 
πων στο Ευρωπαϊκό Κοινοβούλιο καθορίζουμε όπως η ψηφοφορία των 
εκλογέων και η εξαγωγή των αποτελεσμάτων αυτής ενεργείται κατά 
την παρακάτω σειρά: 

1. Κατά την προσέλευση των ψηφοφόρων για την άσκηση του εκλογι¬ 
κού τους δικαιώματος προηγείται από καθένα απ’ αυτούς η ψηφοφορία 
για την εκλογή των βουλευτών του Ελληνικού Κοινοβουλίου και ακο¬ 
λουθεί αμέσως στη συνέχεια η ψηφοφορία για την εκλογή των Ελλήνων 
αντιπροσώπων στο Ευρωπαϊκό Κοινοβούλιο. Η αποχώρηση καθενός 
ψηφοφόρου από το Κατάστημα ψηφοφορίας πραγματοποιείται μετά την 
ψηφοφορία του και για την εκλογή των Ελλήνων αντιπροσώπων στο 
Ευρωπαϊκό Κοινοβούλιο. 

2. Κατά την εξαγωγή των αποτελεσμάτων της ψηφοφορίας προηγεί¬ 
ται από τις εφορευτικές επιτροπές το άνοιγμα της κάλπης των εκλογών 
του Ελληνικού Κοινοβουλίου, η διαλογή των ψήφων υπέρ των συνδυα¬ 
σμών κομμάτων ή των συνασπισμών συνεργαζόμενων κομμάτων, των 
μεμονωμένων υποψηφίων, και των νποψηφίων των συνδυασμών, η εξα¬ 
γωγή και ανακοίνωση στο νομάρχη των αντίστοιχων αποτελεσμάτων 
καθώς και η σύνταξη και το κλείσιμο των πινάκων διαλογής και των 
σχετικών πρακτικών. 

Μετά τις ενέργειες αυτές το υλικό της ψηφοφορίας των βουλευτικών 
εκλογών τοποθετείται στον οικείο εκλογικό σάκο. 

Στη συνέπχεια ακολουθεί το άνοιγμα της κάλπης που χρησιμοποιή¬ 
θηκε για την ψηφοφορία των εκλογέων για την ανάδειξη των Ελλήνων 
αντιπροσώπων στο Ευρωπαϊκό Κοινοβούλιο η οποία, μέχρι την κατά τα 
ανωτέρω εξαγωγή και ανακοίνωση των αποτελεσμάτων της ψηφοφο¬ 
ρίας για την εκλογή των βουλευτών του Ελληνικού Κοινοβουλίου, πα¬ 
ραμένει σφραγισμένη με ευθύνη του αντιπροσώπου της δικαστικής αρ¬ 
χής και των μελών της εφορευτικής επιτροπής, η διαλογή των ψήφων 
κατά συνδυασμούς, η ανακοίνωση στο νομάρχη του αποτελέσματος της 
ψηφοφορίας αυτής, καθώς και η σύνταξη και το κλείσιμο των σχετικών 
πρακτικών και τέλος η τοποθέτηση του εκλογικού αυτού υλικού στον ει¬ 
δικό για το σκοπό αυτό σάκο. 

3. Η κατά την προηγούμενη παράγραφο προτεραιότητα τηρείται 
ανάλογα και από τα αρμόδια για την εξαγωγή των αποτελεσμάτων της 
ψηφοφορίας κατά εκλογικές περιφέρειες πρωτοδικεία καθώς και από 
την εδρεύουσα στο Υπουργείο Εσωτερικών Ανώτατη Εφορευτική Επι¬ 
τροπή για τις ενέργειές της που προβλέπονται από τα άρθρα 5 παρ. 3 
εδάφιο τρίτο και 6 του νόμου 1180/1981. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1989 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 


Αριθ. 1045036/0837/0006 (3) 

Ορισμός του Αλ. Οικονόμου Δ/ντή της Δ/νσης Υπ. Οικονομικών για 
υπογραφή συμβάσεως μεταξύ του Δημοσίου και της «ΒΑΡΒΙΑΣ 
Τουριστικές Επιχειρήσεις Α.Ε.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

2. Τις διατάξεις του Ν.Δ. 321/69 «περί Κώδικα Δημοσίου Λογιστι¬ 
κού». 

3. Το Ν. 1797/88 «περί προμηθειών του Δημοσίου Τομέα και ρυθ¬ 
μίσεων συναφών θεμάτων». 

. 4. Το Π.Δ. 284/88 περί Οργανισμού του ΥΠ.ΟΙΚ. 

5. Την αριθμ. 40/16.3.89 Απόφαση του Υπουργού των Οικονομι¬ 
κών για την πραγματοποίηση της 56ης Συνόδου των Γενικών Δ/ντών 
Τελωνείων ΕΟΚ - Τουρκίας στην Ελλάδα. 

6. Την αριθμ. 41/16.3.89 διακήρυξη περί διενέργειας Δημοσίου 
ανοικτού Μειοδοτικού διαγωνισμού. 

7. Το από 30.3.89 πρακτικό κατακύρωσης του διαγωνισμού στην 
Α.Ε. ΒΑΡΒΙΑΣ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Α.Ε. 

8. Την αριθμ. 49/12.4.89 έγκριση αποτελέσματος διαγωνισμού για 
την οργάνωση της 56ης Συνόδου Γενικών Διευθυντών Τελωνείων ΕΟΚ 
- Τουρκίας, αποφασίζουμε: 

Ορίζουμε το Διευθυντή Δ5 Οικονομικού, ΑΛ. ΟΙΚΟΝΟΜΟΥ, για 
την υπογραφή της σύμβασης για τη διοργάνωση του Συνεδρίου των Γε¬ 
νικών Δ/ντών Τελωνείων ΕΟΚ - Τουρκίας μεταξύ του Ελληνικού Δη¬ 
μοσίου και της «ΒΑΡΒΙΑΣ - ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Α.Ε.», 
που αναδείχθηκε με το από 30.3.89 πρακτικό, ανάδοχος της διοργά¬ 
νωσης της παραπάνω Συνόδου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 
Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

-♦- 

Αριθ. 2026617/5498/0025 (4) 

Παροχή της εγγύησης του Δημοσίου στην Εθνική Κτηματική Τράπεζα 
της Ελλάδος Α.Ε. για κάλυψη εγγυητικών επιστολών συνολικού πο¬ 
σού δραχμών 500 εκατ., που θα εκδοθούν κατ’ εντολή της ΔΕΠΟΣ 
για λογαριασμό των Αρκάδων ομογενών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Το αριθ. 2009620/2278/0025/9.2.1989 έγγραφο του 
Υπουργείου Οικονομικών με το οποίο ορίζεται το ανώτατο όριο έκδοσης 
εγγυητικών επιστολών της ΕΚΤΕ στο ποσό των δρχ. 500 εκατ. 

3. Το από 26.10.1988 σχέδιο Σύμβασης μεταξύ του Ελληνικού Δη¬ 
μοσίου και της ΔΕΠΟΣ «Περί καθορισμού των όρων οικιστικής ανάπτυ¬ 
ξης της περιοχής Μ. Ρεποντίνας της κοινότητας Αγίου Ανδρέα Κυνου- 
ρίας του Νομού Αρκαδίας προς δημιουργία του οικισμού Αρκάδων Ομο¬ 
γενών «Αρκαδικό χωριό». 

4. Το απόσπασμα Πρακτικού της αριθ. 954/161/7.9.88 απόφασης 
του Διοικητικού Συμβουλίου της ΔΕΠΟΣ σύμφωνα με την οποία ανα¬ 
λαμβάνει τη μελέτη, κατασκευή και διαχείριση του προγράμματος «ΑΡ¬ 
ΚΑΔΙΚΟ ΧΩΡΙΟ» και μεταξύ των άλλων εξουσιοδοτεί τον Πρόεδρο να 
ζητήσει από τον Υπουργό Οικονομικών να εγγυηθεί για τα ποσά των 
εγγυητικών επιστολών. 

5. Το έγγραφο της Εθνικής Κτηματικής Τράπεζας της Ελλάδος 
αριθ. 23029/23.3.89 προς τη ΔΕΠΟΣ στο οποίο αναφέρει ότι προτί- 
θεται να εκδώσει εγγυητικές επιστολές σε δραχμές εντός του συνολικού 
,επιτρεπομένου ορίου για την Τράπεζα ποσού δρχ. 500 εκατ. αφού προη¬ 
γουμένως παρασχεθεί η εγγύηση του Ελληνικού Δημοσίου. 

6. Το έγγραφο του ΥΠΕΧΩΔΕ αριθ. 31238/497/28.3.89 σχετικά 
με την εγγύηση του Δημοσίου στη ΔΕΠΟΣ. 

7. Το έγγραφο της ΔΕΠΟΣ αριθ. ΔΟΠΔ/8496/491/1.2.89, με το 
οποίο ζητά την εγγύηση του Δημοσίου για την κάλυψη των ανωτέρω 
εγγυητικών επιστολών, αποφασίζουμε: 

Παρέχουμε την εγγύηση του Δημοσίου στην Εθνική Κτηματική Τρά¬ 
πεζα της Ελλάδος (ΕΚΤΕ) Α.Ε. και υπέρ της Δημοσίας Επιχείρησης 

Πολεοδομίας και Στέγασης (ΔΕΠΟΣ) για την κάλυψη σε περίπτωση 
κατάπτωσης εγγυητικών επιστολών συνολικού ποσού δραχμών πεντα- 
κοσίων εκατομμυρίων (500 εκατ.) που θα εκδώσει η ανωτέρω Τράπεζα 
κατ’ εντολή της ΔΕΠΟΣ για λογαριασμό των Αρκάδων ομογενών. 

Το Δημόσιο παραιτείται από την εφαρμογή και τις ενστάσεις των άρ¬ 
θρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Α.Κ. 

Με την απόφαση αυτή αναλαμβάνουμε την υποχρέωση, σε περί¬ 
πτωση κατάπτωσης των ανωτέρω εγγυητικών επιστολών να καταβά¬ 
λουμε στην ΕΚΤΕ την αξία αυτών πλέον της αναλογούσης προμήθειας, 
και μέσα σε δύο (2) μήνες από τη λήξη κάθε εγγυητικής επιστολής μετά 
την προηγούμενη βεβαίωση των ποσών που κατέπεσαν στο αρμόδιο Δη¬ 
μόσιο Ταμείο στο λογ/σμό Νο 555 σύμφωνα με τις διατάξεις του Π.Δ/ 
τος αριθμ. 839/78 (ΦΕΚ 195/78 τ.Α) και τις οδηγίες των εγκυκλίων 
μας αριθμ. 98348/2945/8.8.79 και 6465/124/16.1.80. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, η οποία θα λογίζεται από την έκδοση κάθε εγγυητι¬ 
κής επιστολής και θα εισπράττεται από την Εθνική Κτηματική Τράπεζα 
της Ελλάδος, η οποία στη συνέχεια θα την αποδίδει στο Δημόσιο, ή θα 
τη βεβαιώνει στο αρμόδιο Δημόσιο Ταμείο σύμφωνα με τα έγγραφά μας 
98346/2944/8.8.79 και 90413/3264/18.11.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Απριλίου 1989 

Ο ΥΠΟΥΡΓΟΣ 

Δ. ΤΣΟΒΟΛΑΣ 
-♦- 

ΑριΟ. Ο ιχ,2 034 034/415 3/0022 (5) 

Τρόπος πληρωμής αποδοχών υπαλλήλων Ν.Π.Δ.Δ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις των Ν.Δ. 321/1969 και 496/1974. 

β. Τα διατάγματα και τις υπουργικές αποφάσεις που εκδόθηκαν κατ’ 
εξουσιοδότηση των παραπάνω Ν.Δ/των, για τη διαδικασία πληρωμής 
των αποδοχών των υπαλλήλων του δημοσίου και των Ν.Π.Δ.Δ. 

γ. Την αδυναμία πληρωμής, με την ισχύουσα διαδικασία, των απο¬ 
δοχών των υπαλλήλων των Ν.Π.Δ.Δ. ή άλλων υπηρεσιών, εξαιτίας 
στάσεων εργασίας του διοικητικού προσωπικού του ελεγκτικού συνε¬ 
δρίου και 

δ. Την ανάγκη άμεσης πληρωμής των αποδοχών και του δώρου Πά¬ 
σχα 1989 του προσωπικού των Ν.Π.Δ.Δ., αποφασίζουμε: 

1. Επιτρέπουμε την ανάληψη από τους τηρούμενους στις τράπεζες 
λογαριασμούς των Ν.Π.Δ.Δ., των ποσών που απαιτούνται μόνο για την 
πληρωμή της μηνιαίας μισθοδοσίας και του δώρου Πάσχα 1989 των 
υπαλλήλων των Ν.Π.Δ.Δ. ή άλλων υπηρεσιών, για όσο χρονικό διά¬ 
στημα διαρκεί η αδυναμία πληρωμής των αποδοχών των υπαλλήλων 
αυτών με την ισχύουσα διαδικασία. 

2. Η ανάληψη των ποσών αυτών θα γίνεται με επιταγή την οποία θα 
υπογράψει το εξουσιοδοτημένο προς τούτο όργανο και με ευθύνη, για 
την ακρίβεια του ποσού, της οικονομικής υπηρεσίας του κάθε Ν.Π.Δ.Δ. 

3. Η τακτοποίηση των πληρωμών αυτών θα γίνει με συμψηφιστικά 
χρηματικά εντάλματα, κατά την προβλεπόμενη προς τούτο διαδικασία. 

4. Η ίδια παραπάνω διαδικασία της παραγράφου 1, θα ακολουθείται 
και στο μέλλον, σε κάθε περίπτωση αδυναμίας πληρωμής των αποδο¬ 
χών του προσωπικού αυτού, με την ισχύουσα διαδικασία, μέσω των 
υπηρεσιών παρέδρων και επιτροπών του ελεγκτικού συνεδρίου. 

5. Η απόφαση αυτή που ισχύει αμέσως με την έκδοσή της, να δημο- 
σιευθεί στην Εφημερίδα της Κυβερνήσεως και θα κυρωθεί με νόμο. 

Αθήνα, 18 Απριλίου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 


Αριθ. 30682 (6) 

Επιδοτήσεις των ξενοδοχειακών επιχειρήσεων: α) Σ. Γιαννικάκης Α.Ε., 
ξενοδοχείο «ΩΡΙΩΝ», β) ΌΑ5ΚΟΤΕΕ8 Α.Ε., ξενοδοχείο «ΡΙΘΥ- 
ΜΝΑ», γ) Αγάπη Μπητς Α.Ε., ξενοδοχείο «ΑΓΑΠΗ ΜΠΗΤΣ», δ) 
ΑΕΤΕ Μ. Ζαμπετάκης Α.Ε., ξενοδοχείο «ΜΑΡΙΝΑ», ε) Κάντια 
Α.Ε., ξενοδοχείο «ΟΚΕΤΑ 81ΙΝ» και στ) Τ.Ε.Α.Β. Α.Ε., ξενοδοχείο 
«ΟΗΕΤΑ ΜΑΚΙδ», για διατήρηση θέσεων εργασίας. - 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 του Ν. 1545/85 «Εθνικό Σύστημα 
Προστασίας από την Ανεργία και άλλες διατάξεις». 

2. Την αριθ. 31620/19.9.86 (ΦΕΚ 678/Β/13.10.86) απόφαση 
του Τφυπουργού Εργασίας «Επιδότηση ξενοδοχειακών επιχειρήσεων 
για διατήρηση θέσεων εργασίας», όπως συμπληρώθηκε με την όμοια 
της, αρ. 32335/10.10.86 (ΦΕΚ 762/Β/31.10.86). 

3. Το αριθ. 109635/28.3.89 έγγραφο του ΟΑΕΔ με το οποίο μας 
υπέβαλε απόσπασμα πρακτικού της αριθ. 14/21.3.89 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για επιδότηση των ξενοδοχειακών επιχειρήσεων: α) Σ. Γιαν¬ 
νικάκης Α.Ε., ξενοδοχείο «ΩΡΙΩΝ», β) ϋΑδΚΟΤΕΕδ Α.Ε., ξενοδοχείο 
«ΡΙΘΥΜΝΑ», γ) Αγάπη Μπητς Α.Ε., ξενοδοχείο «ΑΓΑΠΗ ΜΠΗΤΣ», 
δ) ΑΕΤΕ Μ. Ζαμπετάκης Α.Ε., ξενοδοχείο «ΜΑΡΙΝΑ», ε) Κάντια 
Α.Ε., ξενοδοχείο «0ΚΕΤΑ δΙΓΝ» και στ) Τ.Ε.Α.Β. Α.Ε., ξενοδοχείο 
«0ΚΕΤΑ ΜΑΚΙδ», για διατήρηση θέσεων εργασίας, αποφασίζουμε: 

Εγκρίνουμε την επιδότηση των παρακάτω ξενοδοχειακών επιχειρή¬ 
σεων για τη διατήρηση θέσεων εργασίας: 

α) Επιχείρηση Σ. Γιαννικάκης Α.Ε., ξενοδοχείο «ΩΡΙΩΝ»: με το 
ποσό των πεντακοσίων εξήντα έξι χιλιάδων (566.000) δρχ. για τη δια¬ 
τήρηση είκοσι δύο (22) εργαζομένων στις θέσεις εργασίας τους κατά το 
χρονικό διάστημα από 1.11.88 μέχρι 10.12.88. 

β) Επιχείρηση ϋΑδΚΟΤΕΕδ Α.Ε., ξενοδοχείο «ΡΙΘΥΜΝΑ»: με το 
ποσό των πέντε εκατομμυρίων εννιακοσίων ογδόντα δύο χιλιάδων 
(5.982.000) δρχ. για τη διατήρηση διακοσίων σαράντα τριών (243) 
εργαζομένων στις θέσεις εργασίας τους κατά το χρονικό διάστημα από 
1.11.88 μέχρι 20.12.88. 

γ) Επιχείρηση Αγάπη Μπητς Α.Ε., ξενοδοχείο «ΑΓΑΠΗ ΜΠΗΤΣ»: 
με το ποσό των πεντακοσίων εβδομήντα εννέα χιλιάδων (579.000) 
δρχ. για τη διατήρηση εβδομήντα τεσσάρων (74) εργαζομένων στις θέ¬ 
σεις εργασίας τους κατά το χρονικό διάστημα από 1.11.88 μέχρι 

30.11.88. 

δ) Επιχείρηση ΑΕΤΕ Μ. Ζαμπετάκης Α.Ε., ξενοδοχείο «ΜΑΡΙΝΑ»: 
με το ποσό των πεντακοσίων εβδομήντα τεσσάρων χιλιάδων (574.000) 
δρχ. για τη διατήρηση πενήντα έξι (56) εργαζομένων στις θέσεις εργα¬ 
σίας τους κατά το χρονικό διάστημα από 1.11.88 μέχρι 15.11.88. 

ε) Επιχείρηση Κάντια Α.Ε., ξενοδοχείο «ΓΚΕΤΑ δΕΙΝ»: με το ποσό 
των επτακοσίων είκοσι πέντε χιλιάδων (725.000) δρχ. για τη διατή¬ 
ρηση εξήντα επτά (67) εργαζομένων στις θέσεις εργασίας τους κατά το 
χρονικό διάστημα από 1.11.88 μέχρι 30.11.88. 

στ) Επιχείρηση Τ.Ε.Α.Β. Α.Ε., ξενοδοχείο «0ΚΕΤΑ ΜΑΚΙ5»: με το 
ποσό των τριών εκατομμυρίων ογδόντα μίας χιλιάδων (3.081.000) 
δρχ. για τη διατήρηση διακοσίων δέκα εννέα (219) εργαζομένων στις 
θέσεις εργασίας τους κατά το χρονικό διάστημα από 1.11.88 μέχρι 

30.11.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

-♦- 

Αριθ. Α3β/οικ. 6211 . (7) 

Μεταφορά θέσεων ειδικευόμενων γιατρών για την ειδικότητα της Αιμα¬ 
τολογίας, από το Περιφερειακό Γενικό Νοσοκομείο Πατρών «ΑΓ. 
ΑΝΔΡΕΑΣ» στο Πανεπιστημιακό Περιφερειακό Γενικό Νοσοκομείο 
Πατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1579/85 «Ρυθμίσεις 
για την εφαρμογή και ανάπτυξη του Ε.Σ.Υ. κ.λπ.» (ΦΕΚ 217/Α/85). 

2. Την αρ. Α3β/οικ. 10638/19.7.88 κοινή απόφαση (ΦΕΚ 515/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β/88), μ* την οποία μεταφέρεται η Πανεπιστημιακή Αιματολογική 
Κλινική από το Περιφερειακό Γεν. Νοσοκομείο Πατρών «ΑΓ. ΑΝ- 
ΔΡΕΑΣ» στο Πανεπιστημιακό Περιφερειακό Γεν. Νοσοκομείο Πατρών 
και συνεπώς καταργείται η κλινική αυτή στο Περιφερειακό Γεν. Νοσο¬ 
κομείο Πατρών «ΑΓ. ΑΝΔΡΕΑΣ», αποφασίζουμε: 

1. Οι τρεις (3) θέσεις ειδικευόμενων γιατρών για την ειδικότητα της 
Αιματολογίας που έχουν συσταθεί με τις αρ. Α3β/9952/86 (ΦΕΚ 
369/Β/86) και Α3β/1286/87 (ΦΕΚ 40/Β/87) κοινές αποφάσεις, 
στο Περιφερειακό Γεν. Νοσοκομείο Πατρών «ΑΓ. ΑΝΔΡΕΑΣ» μεταφέ- 
ρονται και προστίθενται στον οργανισμό του Πανεπιστημιακού Περιφε¬ 
ρειακού Γενικού Νοσοκομείου Πατρών. 

2. Οι γιατροί που έχουν διοριστεί και ειδικεύονται στις παραπάνω θέ¬ 
σεις συνεχίζουν την ειδίκευσή τους στο Περιφερειακό Πανεπιστημιακό 
Γενικό Νοσοκομείο Πατρών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

Αριθ. Α3β/3249 (8) 

Τροποποίηση και συμπλήρωση του οργανισμού του Γενικού Νοσοκο¬ 
μείου Βόρειας Αττικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 του Ν. 765/78 «περί μονιμοποιήσεως 
των εκτάκτων υπαλλήλων των επανελθόντων στην υπηρεσία κατ’ εφαρ¬ 
μογή του Ν. 193/75 κ.λπ.» (ΦΕΚ 49/5.4.78 τ.Α'). 

2. Τη Δ2γ/4085/19.2.1988 απόφαση του Υπουργού Υγείας, Πρό¬ 
νοιας και Κοινωνικών Ασφαλίσεων, με την οποία επαναφέρθηκε στην 
Ενεργό υπηρεσία η Γεντή-Δατσέρη Μαρία στο Γενικό Νοσοκομείο Βό¬ 
ρειας Αττικής, στο οποίο υπηρετούσε με σχέση εργασίας ιδιωτικού δι¬ 
καίου, ως Εργασιοθεραπεύτρια κατηγορίας ΤΕ. 

3. Την αρ. 2204/9.5.1988 αίτηση της Γεντή-Δατσέρη Μαρίας για 
μονιμοποίησή της σε οργανική θέση. 

4. Το γεγονός ότι στον οργανισμό του Γενικού Νοσοκομείου Βόρειας 
Αττικής δεν υπάρχει θέση οιντίστοιχη της ειδικότητας της επαναφερθεί- 
σης. 

5. Τις διατάξεις του άρθρου 10 του Ν. 1397/83 «Εθνικό Σύστημα 
Υγείας» (ΦΕΚ 143/Α/83) και του Π.Δ. 87/86 «Ενιαίο πλαίσιο οργά¬ 
νωσης των Νοσοκομείων» (ΦΕΚ 32/Α/86), αποφασίζουμε: 

Συνιστάται και προστίθεται στον οργανισμό του Γενικού Νοσοκομείου 
Βόρειας Αττικής, όπως αυτός τροποποιήθηκε και συμπληρώθηκε με τις 
αρ. Α3β/283/11.1.1988 (ΦΕΚ 6/Β/88) και Α3β/12551/ 
21.9.1988 (ΦΕΚ 733/Β/88) υπουργικές αποφάσεις, μία (1) θέση του 
κλάδου Εργασιοθεραπευτών κατηγορίας ΤΕ (προσωρινή). 

Στη θέση αυτή εντάσσεται και μονιμοποιείται η υπάλληλος που επα- 
ναφέρθηκε στην ενεργό υπηρεσία, σύμφωνα με τις διατάξεις του Ν. 
193/75 όπως τροποποιήθηκε με το Ν. 765/78. 

’Οταν η θέση αυτή κενωθεί, με οποιοδήποτε τρόπο, καταργείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Απριλίου 1989 

ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

- * - 

Αριθ. Δ2α/8167 (9) 

Ορισμός αναγκαιούντος προσωπικού για πρόσληψη στον Δ' Κ.Π.Σ. Κα¬ 
λαμάτας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') «κωδικοποίηση σε ενιαίο κείμενο των διατάξεων της κείμενης νο¬ 
μοθεσίας που αφορούν το προσωπικό με σχέση εργασίας ιδιωτ. δικαίου 
του Δημοσίου των Ο.Γ.Α. και λοιπών Ν.Π.Δ.Δ.». 

2. Την πράξη του Υπουργού Προεδρίας της Κυβέρνησης 213/ 


3. Τις επείγουσες ανάγκες του Δ’ Κ.Π.Σ. Καλαμάτας που δεν μπο¬ 
ρούν να καλυφθούν από το υπάρχον προσωπικό ή με απόσπαση. 

4. Το αριθμ. 19/21.2.89 έγγραφο του Σταθμού, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 

στον Δ' Κρατικό Παιδικό Σταθμό Καλαμάτας σε ένα (1) άτομο, ως προ¬ 
σωπικό καθαριότητας - βοηθ. εργασιών, με σχέση εργασίας ιδιωτ. δι¬ 
καίου, για χρονικό διάστημα μέχρι οκτώ (8) μήνες για την αντιμετώ¬ 
πιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 

-♦- 

Αριθ. οικ/1518/ΤΣΕΠ 32 (10) 

Παράταση προθεσμίας υποβολής αιτήσεων εκ μέρους των σεισμοπλή¬ 
κτων του 1986 στο Ν. Μεσσηνίας. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου «περί απο- 
καταστάσεως ζημιών εκ σεισμών του 1978 εις περιοχήν Βορείου Ελλά¬ 
δος κ.λπ.» όπως αυτή κυρώθηκε, τροποποιήθηκε καί συμπληρώθηκε με 
τους Νόμους 867/79, 1048/80, 1133/81 και 1190/81. 

2. Τις με αριθμό 131/1.10.86 (ΦΕΚ 154/Α/6.10.86), 140/ 
19.10.87 (ΦΕΚ 192/Α/2.11.87) και 112/9.11.88 (ΦΕΚ 246/Α/ 
10.11.88) Πράξεις του Υπουργικού Συμβουλίου σχετικά με την απο¬ 
κατάσταση των ζημιών που προκλήθηκαν από τους σεισμούς του 1986 
στο Νομό Μεσσηνίας με τις οποίες ορίστηκαν οι αρχικές προθεσμίες. 

3. Τις με αριθμό οικ/803/ΔΠ 32/28.11.86, οικ/3512/ΔΠ 32/ 
6.7.87, οικ/302/ΔΠ 32/22.1.88, οικ/1507/ΔΠ 32/6.3.88, οικ/ 
2395/23.6.88 και οικ/4369/ΤΣΕΠ 32/29.12.88 Αποφάσεις σχε¬ 
τικά με την παράταση υποβολής αιτήσεων των σεισμοπλήκτων του Ν. 
Μεσσηνίας από τους σεισμούς του 1986 και 

- Επειδή οι αιτήσεις επισκευής ή ανακατασκευής για χορήγηση δα¬ 
νείου και έκδοση αδείας πρέπει να συνοδεύονται από ολοκληρωμένες με¬ 
λέτες. 

- Επειδή πολλοί σεισμόπληκτοι δεν θα μπορέσουν να υποβάλλουν αι¬ 
τήσεις για χρηματοδότηση εγκαίρως, αποφασίζουμε: 

Παρατείνουμε την προθεσμία για την υποβολή-αιτήσεων και τεχνι¬ 
κών μελετών για τη χορήγηση αδειών και χρηματοδότηση των σεισμο¬ 
πλήκτων του 1986 στο Ν. Μεσσηνίας που λήγει την 6.4.89 για ένα τρί¬ 
μηνο ακόμη, δηλ. μέχρι 6.7.89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1989 

Ο ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 
—--♦- 

Αριθ. 960/ΤΣΕΠ 23.1 (11) 

Παράταση ισχύος των αδειών επισκευής κτιρίων βλαβέντων από τους 

σεισμούς και παράταση προθεσμίας για τη συμπλήρωση δικαιολογη- 

τικών εμπροθέσμων αιτήσεων για τη χορήγηση στεγαστικής συν¬ 
δρομής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου «Περί απο- 
καταστάσεως ζημιών εκ των σεισμών του 1978 εις περιοχήν Βορ. Ελ¬ 
λάδος κ.λπ.» όπως κυρώθηκε, τροποποιήθηκε και συμπληρώθηκε με 
τους Ν. 867/79, 1048/80, 1133/81, 1190/81 καθώς και τις με 
αρ. 33/16.2.82, 25/15.4.83, 76/13.6.86, 110/21.12.84, 131/ 
1.10.86, 140/19.12.87 και 112/9.12.88 Πράξεις Υπουργικού 
Συμβουλίου με τις οποίες επεκτάθηκε η ανάλογη εφαρμογή της ανω¬ 
τέρω πράξης Νομοθ. Περιεχομένου. 

2. Τις διατάξεις της παρ. 2 του Ν. 1283 για τις προθεσμίες υποβο¬ 
λής αιτήσεων δανειοδότησης των σεισμοπλήκτων που εξουσιοδοτείται ο 
Υπουργός Δημοσίων Έργων να ορίζει προθεσμία για την υποβολή ή συ¬ 
μπλήρωση δικαιολογητικών, των εμπροθέσμων αιτήσεων για χορή- 

γηση στεγαστικής συνδρομής προς αποκατάσταση των ζημιών από τους 
σεισμούς, πέραν της οποίας οι δικαιούχοι χάνουν το δικαίωμα της δα¬ 
νειοδότησης. 

3. Τη με αρ. ΔΑΖ/01/118/2.9.85 Απόφαση του Υπουργού ΠΕ.¬ 
ΧΩ.Δ.Ε. με την οποία ορίζεται η 27.9.85 ως ημερομηνία λήξης υποβο¬ 
λής αιτήσεων δανειοδότησης για τους σεισμόπληκτους των Νομών 
Πέλλας, Ημαθίας, Κοζάνης, Φλώρινας και Μεσσηνίας που πλήγησαν 
από τους σεισμούς του 1984. 

4. Τις με αρ. οικ/2232/10.6.88 και οικ/2233/10.6.88 Αποφά¬ 
σεις του Υπουργού ΠΕ.ΧΩ.Δ.Ε. με τις οποίες παρατάθηκε η ισχύς των 
αδειών επισκευής. 

5. Τις με αρ. ΔΠ/6/7/32/10.1.84 και οικ. 5061/ΔΠ32/ 

7.10.87 Αποφάσεις σχετικά με την παράταση προθεσμίας για συμπλή¬ 
ρωση δικαιολογητικών εμπροθέσμων αιτήσεων για χορήγηση στεγα¬ 
στικής συνδρομής. 

6. Τη με αρ. οικ./2618/ΔΠ 32/14.5.87 Απόφαση σχετικά με τη 
συμπλήρωση δικαιολογητικών προκειμένου για δάνεια ανακατασκευής 
ή αυτοστέγασης. 

7. Τα έγγραφα με αρ. πρωτ. οικ/7/Φ.4.0/20.2.89 του Τ.Α.Σ. 
Αθηνών και οικ/137/7.3.89 του Τ.Α.Σ. Αιτωλ/νίας, καθώς και το 
οικ./1081/15.2.89 τέλεξ του Τ.Α.Σ. Μεσσηνίας. 

8. Την ανάγκη αποκατάστασης των οικοδομών που έπαθαν ζημιές 
από τους σεισμούς και που η αντοχή τους είναι επισφαλής. 

9. Το γεγονός ότι πρόθεση μεν της πολιτείας είναι η επιτάχυνση της 
αποκατάστασης των σεισμοπλήκτων για κοινωνικούς και οικονομικούς 
λόγους, χωρίς όμως ταυτόχρονα να εμποδίζεται και να αποκλείεται η 
αποκατάσταση των σεισμοπλήκτων που για κάποιο σοβαρό λόγο δεν 
μπόρεσαν να συμπληρώσουν τα δικαιολογητικά τους, αποφασίζουμε: 

1. Εγκρίνουμε όπως, στις περιπτώσεις που οι άδειες επισκευής σει¬ 
σμοπλήκτων κτισμάτων έχουν λήξει και δεν υπάρχει δυνατότητα παρά¬ 
τασής τους σύμφωνα με τις οικ/2232/10.6.88 και οικ/2233/ 

10.6.88 Αποφάσεις του Υπουργού ΠΕ.ΧΩ.Δ.Ε., χορηγηθεί παράταση 
της ισχύος τους μέχρι 31.12.89. 

Η παραπάνω παράταση θα χορηγείται μετά από σχετική αίτηση που 
θα υποβάλλουν οι ενδιαφερόμενοι στους αρμόδιους Τομείς Αποκατάστα¬ 
σης Σεισμοπλήκτων, η οποία θα συνοδεύεται από έκθεση του επιβλέπο- 
ντα Μηχανικού. 

2. Παρατείνουμε την προθεσμία για τη συμπλήρωση των δικαιολο- 
γητικών που απαιτούνται για τη χορήγηση στεγαστικής συνδρομής 
στους σεισμόπληκτους που επλήγησαν από τους σεισμούς του 1978 και 
εντεύθεν μέχρι 31.12.89. 

3. Απαραίτητη προϋπόθεση για την ισχύ της προαναφερόμενης πα¬ 
ράτασης της παρ. 2 του αποφασιστικού είναι η υποβολή της αίτησης για 
δανειοδότηση να έχει γίνει από τους δικαιούχους εμπρόθεσμα. 

4. Κάθε άλλη διάταξη, που αντίκειται στην παρούσα, καταργεί- 
ται. 

5. Οι Τομείς Αποκατάστασης Σεισμοπλήκτων υποχρεούνται να ενη¬ 
μερώσουν τους ενδιαφερομένους για την ανωτέρω παράταση και συ¬ 
μπλήρωση δικαιολογητικών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1989 

Ο ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 

-♦-- 

Αριθ. ΕΣ. 9734 (12) 

Τροποποίηση και προσαρμογή του Οργανισμού Εσωτερικής Υπηρεσίας 

του Δήμου Πολίχνης Ν. Θεσσαλονίκης στις διατάξεις του Ν. 1586/ 

86 . 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81, 5 και 
10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του 
άρθρ. 14 του Ν. 1586/86 που διατυπώθηκε στο αριθμ. 1/17.2.89 
πρακτικό θέμα (3ο). 

4. Την αριθ. 32/1989 απόφαση του Δημοτικού Συμβουλίου, Δήμου 
Πολίχνης που αφορά τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας, στις διατάξεις του Ν. 1586/ 
86 . 


5. Τις διατάξεις του άρθρ. 153 του Δ.Κ.Κ. (Π.Δ. 76/85). 

6. Τις 53560/6.8.86, 75643/16.1.87 και 27111/13.7.87 
εγκυκλίους Υπουργείου Εσωτερικών, αποφασίζουμε: 

Εγκρίνουμε την αριθμ. 32/1989 απόφαση του Δημοτικού Συμβου¬ 
λίου Πολίχνης η οποία αφορά τροποποίηση και προσαρμογή του Οργα¬ 
νισμού Εσωτερικής Υπηρεσίας του Δήμου, στις διατάξεις του Ν. 1586/ 
86, όπως αναλυτικά ορίζεται σ’ αυτή, ώστε η διάρθρωση και διαβάθ- 
μιση των υπηρεσιών του Δήμου να έχει ως εξής: 

ΔΙΑΡΘΡΩΣΗ ΥΠΗΡΕΣΙΩΝ 
Α. Δ/νση 

α. Τμήμα Διοικητικού 
β. Τμήμα Οικονομικού 
γ. Τμήμα Ταμειακής Υπηρεσίας 
δ. Τμήμα Κοινωνικής Πολιτικής 
ε. Τμήμα Τεχνικών Υπηρεσιών 
στ. Τμήμα Περιβάλλοντος 

Β. ΑΥΤΟΤΕΛΕΣ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 
Γ. ΑΥΤΟΤΕΛΕΣ ΓΡΑΦΕΙΟ ΤΥΠΟΥ, ΕΝΗΜΕΡΩΣΗΣ ΚΑΙ ΠΛΗ¬ 
ΡΟΦΟΡΗΣΗΣ 
ΔΙΑΡΘΡΩΣΗ ΘΕΣΕΩΝ 
ΤΑΚΤΙΚΟ ΠΡΟΣΩΠΙΚΟ 
Α' ΔΙΟΙΚΗΤΙΚΟ ΠΡΟΣΩΠΙΚΟ 

1. Κατηγορία ΠΕ 

α. Κλάδος ΠΕ 1 Διοικητικού 
Επτά (7) θέσεις με βαθμούς Γ-Α 
β. Κλάδος ΠΕ 10 Φυσικής Αγωγής 
Μία (1) θέση με βαθμούς Γ-Α 

2. Κατηγορία ΤΕ 

α. Κλάδος ΤΕ1 βιβλιοθηκονόμων 
Δύο (2) θέσεις με βαθμούς Γ-Α 
β. Κλάδος ΤΕ 2 Κοινωνικών Λειτουργών 
Μία (1) θέση με βαθμούς Γ-Α 
γ. Κλάδος ΤΕ8 Αδελφών Νοσοκόμων 
Μία (1) θέση με βαθμούς Γ-Α 
δ. Κλάδος ΤΕ 16 Νηπιαγωγών 
Τέσσερις (4) θέσεις με βαθμούς Γ-Α 
ε. Κλάδος ΤΕ17 Διοικητικού Λογιστικού 
Δύο (2) θέσεις με βαθμούς Γ-Α 

2. Κατηγορία ΔΕ 

α. Κλάδος ΔΕΙ Δ/κού 

Δεκαπέντε (15) θέσεις με βαθμούς Γ-Α 

β. Κλάδος ΔΕ3 τηλεφωνητών 

Μία (1) θέση με βαθμούς Γ-Α 

γ. Κλάδος ΔΕ 14 ελεγκτών εσόδων εξόδων 

Δύο (2) θέσεις με βαθμούς Γ-Α 

δ. Κλάδος ΔΕ15 εισπρακτόρων 

Μία (1) θέση με βαθμούς Γ-Α 

ε. Κλάδος ΔΕ23 ειδικής υπηρεσίας 

Δύο (2) θέσεις με βαθμούς Γ-Α 

3. Κατηγορία ΥΕ 

α. Κλάδος ΥΕ1 κλητήρων θυρωρών γενικών καθηκόντων 

Μία (1) θέση με βαθμούς Δ-Γ 

β. Κλάδος ΥΕ2 επιστατών καθαριότητας 

Μία (1) θέση με βαθμούς Δ-Γ 

Β. Τεχνικό προσωπικό 

1. Κατηγορία ΠΕ 

α. Κλάδος ΠΕ3 πολιτικών μηχανικών 

Δύο (2) θέσεις με βαθμούς Γ-Α 

β. Κλάδος ΠΕ4 Αρχιτεκτόνων μηχανικών 

Δύο (2) θέσεις με βαθμούς Γ-Α 

γ. Κλάδος ΠΕ5 μηχανολόγων ηλεκτρολόγων 

Μία (1) θέση με βαθμούς Γ-Α 

δ. Κλάδος ΠΕ6 Τοπογράφων 

Μία (1) θέση με βαθμούς Γ-Α 

ε. Κλάδος ΠΕ11 πληροφορικής 

Μία (1) θέση με βαθμούς Γ-Α 

2. Κατηγορία ΔΕ 

α. Κλάδος ΔΕ5 Δομικών έργων 

Τέσσερις (4) θέσεις με βαθμούς Γ-Α 

β. Κλάδος ΔΕ6 σχεδιαστών 

Μία (1) θέση με βαθμούς Γ-Α 

γ. Κλάδος ΔΕ24 ηλεκτρολόγων 

Μία (1) θέση με βαθμούς Γ-Α 

δ. Κλάδος ΔΕ26 μηχανοτεχνίτη αυτ/των 

Μία (1) θέση με βαθμούς Γ-Α 

ε. Κλάδος ΔΕ27 ηλεκτροτεχνιτών 

Δύο (2) θέσεις με βαθμούς Γ-Α 

στ. Κλάδος ΔΕ28 χειριστών μηχανημάτων 

Μία (1) θέση με βαθμούς Γ-Α 

ζ. Κλάδος ΔΕ29 οδηγών 

Τρεις (3) θέσεις με βαθμούς Γ-Α 

η. Κλάδος ΔΕ30 τεχνιτών 

Έξι (6) θέσεις με βαθμούς Γ-Α 

θ. Κλάδος ΔΕ38 προγραμματιστών 

Μία (1) θέση με βαθμούς Γ-Α 

Γ' Γεωπονικό προσωπικό 

1. Κατηγορία ΤΕ 

α. Κλάδος ΤΕ13 τεχνολόγων γεωπονίας 
Μία (1) θέση με βαθμούς Γ-Α 

2. Κατηγορία ΔΕ 

α. Κλάδος ΔΕ13 δασοφυλάκων 
Μία (1) θέση με βαθμούς Γ-Α 
β. Κλάδος ΔΕ 35 δενδροκηπουρών 
Δύο (2) θέσεις με βαθμούς Γ-Α 

Δ' θέσεις τεχνικού - Υγειονομικού και γεωπον. προσωπικού 

1. Κατηγορία ΤΕ 
ΥΕ16 εργατών γενικά 

Είκοσι πέντε (25) θέσεις καθ/τας με βαθμούς Δ-Γ 
Τέσσερις (4) θέσεις κήπων με βαθμούς Δ-Γ 
Μία (1) θέση αποθηκάριου με βαθμούς Δ-Γ 
Τέσσερις (4) θέσεις εργ. οικοδόμων με βαθμούς Δ-Γ 
Δύο (2) θέσεις καθαρίστριας με βαθμούς Δ-Γ 
Ε’ ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ 

1. Κλάδος προσωρινών θέσεων του άρ. 329 του Ν. 1188/81 και αρ. 
17 του Ν. 1586/86. 

α. Κλάδος ΠΕΙ Δ/κού μία θέση με βαθμούς Γ-Α 
β. Κλάδος ΤΕ13 Δ/κού μία θέση με βαθμούς Γ-Α 
γ. Κλάδος ΥΕ10 υδρονομέως μία θέση με βαθούς Δ-Γ 

2. Κλάδος προσωρινών θέσεων (προσωποπαγείς) του άρθρου 2 του 
Ν. 1476/84 που κατέχονται από μόνιμους υπαλλήλους. 

α. Διοικητικό προσωπικό 

Κλάδος ΔΕΙ δύο θέσεις με βαθμούς Γ-Α 

β. Τεχνικό προσωπικό 

Κλάδος ΔΕ5 εργοδηγών μία θέση με βαθμούς Γ-Α 
Κλάδος ΔΕ25 πρακ. μηχαν. μία θέση με βαθμούς Γ-Α 
Κλάδος ΔΕ27 ηλεκτροτεχνιτών μία θέση με βαθμούς Γ-Α 
Κλάδος ΔΕ29 οδηγών αυτ/τών τέσσερις (4) θέσεις με βαθμούς Γ-Α 
Κλάδος ΔΕ30 τεχνιτών γενικά τρεις (3) θέσεις με βαθμούς Γ-Α 
Κλάδος ΥΈ16 εργατών γενικά τρεις (3) θέσεις με βαθμούς Δ-Γ 
ΣΤ. Προσωπικό Προσωρινών θέσεων 

Με σχέση εργασίας ιδιωτικού δικαίου που κατέχονται Ν. 1476/84 
άρθ. 5 

α. Δύο (2) θέσεις οδηγών αυτοκινήτων 
β. Μία (1) θέση Τεχνίτη Υδραυλικού 
γ. Μία (1) θέση υδρομετρητή 
δ. Επτά (7) θέσεις εργατών καθαριότητας 
ε. Μία (1) θέση εργάτη κήπων. 

Ζ. ΠΡΟΣΩΡΙΝΩΝ ΘΕΣΕΩΝ 

(ΔΙΠΠΙΔ) Φ 42/24/11440/31.12.86 κοινή υπουργική απόφαση 
α. έξι (6) θέσεις ΥΕ 16 εργατών καθαριότητας. 

β. Μία (1) θέση διοικητικού υπαλλήλου με σύμβαση ιδιωτικού δι¬ 
καίου αορίστου χρόνου. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
1. Δ/νση. Στη Δ/νση τοποθετείται Προϊστάμενος υπάλληλος της κα¬ 
τηγορίας ΠΕ του Κλάδου ΠΕΙ Δ/κού και της κατηγορίας ΤΕ του Κλά¬ 
δου ΤΕ13 Δ/κού, - με βαθμό Α' όπως ειδικότερα ορίζει το άρθρ. 9 του Ν. 
1586/86. 


2. Τμήμα Διοίκησης. Τοποθετείται ως Προϊστάμενος υπάλληλος της 
κατηγορίας ΠΕ ή ΔΕ Κλάδων ΠΕΙ Δ/κού ή ΔΕΙ Δ/κού, με βαθμό Α’ 
όπως ειδικότερα ορίζει το άρθρ. 9 του Ν. 1586/86. 

3. Τμήμα Οικονομικό, τοποθετείται ως προϊστάμενος υπάλληλος της 
κατηγορίας ΠΕ ή ΔΕ Κλάδων ΠΕΙ Διοικητικού ή ΔΕΙ Διοικητικού, με 
βαθμό Α’, όπως ειδικότερα ορίζει το άρθρ. 9 του Ν. 1586/86. 

4. Τμήμα Τεχνικής Υπηρεσίας τοποθετείται ως προϊστάμενος υπάλ¬ 
ληλος της κατηγορίας ΠΕ των Κλάδων ΠΕ3, ΠΕ4, ΠΕ5 και σε περί¬ 
πτωση που δεν υπηρετούν υπάλληλοι κατηγορίας ΠΕ τοποθετείται 
υπάλληλος κατηγορίας ΤΕ, Κλάδων ΤΕ3, ΤΕ4, όπως ειδικότερα ορίζει 
το άρθρ. 9 του Ν. 1586/86. 

5. Τμήμα Κοινωνικής Πολιτικής. Τοποθετείται ως προϊστάμενος 
υπάλληλος κατηγορίας ΤΕ Κλάδων ΤΕ8 και ΤΕ16, όπως ειδικότερα 
ορίζει το άρθρ. 9 του Ν. 1586/86. 

6. Τμήμα Ταμειακής υπηρεσίας. Τοποθετείται ως Προϊστάμενός 
υπάλληλος της κατηγορίας ΠΕ, ΤΕ και ΔΕ Κλάδων ΠΕΙ Δ/κού, ΤΕ 
17 Δ/κού Λογιστικού, ΔΕΙ Δ/κού, ΔΕ 14 Ελεγκτών Εσόδων - Εξόδων 
ΟΤΑ και ΔΕΙ 5 Εισπρακτόρων, όπως ειδικότερα ορίζει το άρθρ. 9 του 
Ν. 1586/86. 

7. Τμήμα Περιβάλλοντος. Τοποθετείται ως Προϊστάμενος υπάλλη¬ 
λος της κατηγορίας ΤΕ Κλάδου ΤΕ13 Τεχνολόγων Γεωπονίας, όπως 
ειδικότερα ορίζει το άρθρ. 9 του Ν. 1586/86. 

8. Προϊστάμενοι του αυτοτελούς γραφείου της ειδικής υπηρεσίας ορί¬ 
ζονται υπάλληλοι της κατηγορίας ΔΕ του Κλάδου ΔΕ23, με βαθμό Α’, 
όπως ειδικότερα ορίζει το άρθρ. 9 του Ν. 1586/86. 

9. Προϊστάμενοι του αυτοτελούς Γραφείου Τύπου ενημέρωσης και 
πληροφόρησης ορίζονται οι υπάλληλοι των κατηγοριών ΠΕ, ΔΕ των 
Κλάδων ΠΕΙ Δ/κού και ΔΕΙ Δ/κού με βαθμό Α', όπως ειδικότερα ορί¬ 
ζει το άρθρ. 9 του Ν. 1586/86. 

Οι Προϊστάμενοι των μη αυτοτελών γραφείων ορίζονται με απόφαση 
Δημάρχου. 

Τα τυπικά προσόντα διορισμού ορίζονται από τις εκάστοτε ισχύουσες 
διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 5 Απριλίου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 
-♦- 

Αριθ. ΕΣ. 6679 (13) 

Σύσταση Αναπτυξιακού Συνδέσμου «ΑΝΑΤΟΛΙΚΗΣ ΑΚΤΗΣ ΘΕΡ¬ 
ΜΑΪΚΟΥ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 177 και 183 του Π.Δ/τος 76/85 
(ΔΚΚ). 

2. Τις αριθ. 53964/86/24.7.1984, 62942/99/18.12.1985 και 
39084/37/4.6.1986 εγκυκλίους του Υπουργείου Εσωτερικών. 

3. Την αριθ. 40580/7.10.1988 κοινή απόφαση των Υπουργών 
Αναπληρωτών Εσωτερικών, Εθνικής Οικονομίας, Αναπληρωτή Περι¬ 
βάλλοντος - Χωροταξίας και Δημοσίων Έργων, περί χωρισμού γεω¬ 
γραφικών ενοτήτων Νομού Θεσ/νίκης (ΦΕΚ 738/1988 τ.Β’). 

4. Τις αποφάσεις αριθ. 63/1988, 67 και 45/88, 37/88, 34/88, 
107/88, 24/88, 23/88 και 6 και 8/89 αποφάσεων των Κοινοτικών 
Συμβουλίων Νέων Επιβατών, Αγίας Τριάδας, Νέας Μηχανιώνας, Με¬ 
σημεριού, Επανομής, Νέας Κερασιάς, Αγγελοχωρίου και Περαίας, για 
τη σύσταση Αναπτυξιακού Συνδέσμου με την επωνυμία «Αναπτυξιακός 
Σύνδεσμος Ανατολικής Ακτής Θερμαϊκού». 

5. Την ανάγκη σύστασης Αναπτυξιακού Συνδέσμου στην παραπάνω 
Γεωγραφική Ενότητα, για την προώθηση ολοκληρωμένης τοπικής ανά¬ 
πτυξης της περιοχής, αποφασίζουμε: 

1. Επικυρώνουμε τις αριθ. 63/1988, 67 και 45/88, 37/88, 34/ 
88, 107/88, 24/88, 23/88 6 και 8/89 αποφάσεις των Κοινοτικών 
Συμβουλίων Νέων Επιβατών, Αγίας Τριάδας, Νέας Μηχανιώνας, Με¬ 
σημεριού, Επανομής, Νέας Κερασιάς, Αγγελοχωρίου και Περαίας για 
τη σύσταση Αναπτυξιακού Συνδέσμου στη 2η Γεωγραφική Ενότητα του 
Νομού Θεσ/νίκης, με την επωνυμία «ΑΝΑΠΤΥΞΙΑΚΟΣ ΣΥΝΔΕ¬ 
ΣΜΟΣ ΑΝΑΤΟΛΙΚΗΣ ΑΚΤΗΣ ΘΕΡΜΑΪΚΟΥ». 

2. Σκοποί του Συνδέσμου είναι: 

α. Η εκπόνηση τοπικού αναπτυξιακού προγράμματος και χωροταξι¬ 
κού σχεδίου της περιοχής. 

β. Η υποβοήθηση των Κοινοτήτων του Συνδέσμου στην καταγραφή 
και ιεράρχηση των αναγκών, στην αξιολόγηση των αναγκαίων έργων 
τεχνικής υποδομής και κοινωνικού εξοπλισμού και στον προγραμματι¬ 
σμό υλοποίησής τους. 

γ. Η μελέτη, κατασκευή, διαχείριση και συντήρηση των έργων τεχνι¬ 
κής υποδομής ή κοινωνικού εξοπλισμού των Κοινοτήτων, που αναθέ¬ 
τουν οι Κοινότητες και στο Σύνδεσμο, με χρηματοδότησή του από τα 
έσοδά τους ή από πιστώσεις του Προγράμματος Δημοσίων Επενδύ¬ 
σεων, καθώς και διακοινοτικών έργων τεχνικής υποδομής ή κοινωνικού 
εξοπλισμού. 

δ) Η κατάρτιση προγραμμάτων και η ανάληψη πρωτοβουλιών για 
την αξιοποίηση των τοπικών πλουτοπαραγωγικών πόρων και την ανά¬ 
πτυξη των τοπικών παραγωγικών δυνάμεων. 

ε) Η προστασία του φυσικού και του χριστού περιβάλλοντος και η μέ¬ 
ριμνα για τη διατήρηση και αξιοποίηση της αρχιτεκτονικής κληρονο¬ 
μιάς, των αρχαιολογικών μνημείων και των πολιτιστικών παραδόσεων 
της περιοχής. 

στ) Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου τους 
καθώς και η δημιουργία νέων εκπαιδευτικών θεσμών (π.χ. Τεχνική 
Σχολή) στην περιοχή που θα βοηθήσουν τη μόρφωση και τον επαγγελ¬ 
ματικό προσανατολισμό των κατοίκων και 

ζ) Γενικά, η ανάληψη πρωτοβουλιών για την προώθηση της ολοκλη¬ 
ρωμένης τοπικής (ανάπτυξης της περιοχής της Ανατολικής ακτής Θερ¬ 
μαϊκού στα πλαίσια της ευρύτερης (ανάπτυξης του Νομού Θεσ/νίκης. 
Ιδιαίτερα, στους σκοπούς του Συνδέσμου περιλαμβάνονται: 
α. Η συλλογή, μεταφορά, διάθεση και επεξεργσία των απορριμμάτων 
της περιοχής. 

β. Η μελέτη, κατασκευή, διαχείριση και συντήρηση συστημάτων 
ύδρευσης, αποχέτευσης και φωτισμού, που (αναθέτουν οι Κοινότητες στο 
Σύνδεσμο. 

γ. Η μελέτη, κατασκευή, διαχείριση και συντήρηση συστημάτων άρ¬ 
δευσης που αναθέτουν οι Κοινότητες στο Σύνδεσμο. 

δ. Η προμήθεια και διαχείριση συγκοινωνιακών μέσων για την εξυ¬ 
πηρέτηση των κατοίκων και των μαθητών της περιοχής. 

ε. Η συντήρηση των σχολικών κτιρίων και η μελέτη, κατασκευή, δια¬ 
χείριση καισυντήρηση αθλητικών εγκαταστάσεων και χώρων κοινωνι- 
κοπολιτιστικών λειτουργιών διακοινοτικής σημασίας. 

στ. Η αντιπυρική προστασία και η εκπόνηση προγραμμάτων αξιοποί¬ 
ησης του θαλάσσιου πλούτου και των τουριστικών πόρων της περιοχής. 

ζ. Η ανάληψη πρωτοβουλιών για την ίδρυση διακοινοτικών επιχειρή¬ 
σεων και μικτών επιχειρήσεων των Κοινοτήτων με τους Συνεταιρισμούς 
της περιοχής. 

η. Την προμήθεια και διαχείριση πάσης φύσεως Μηχανημάτων κα¬ 
θαρισμού ακτών και συντήρησή τους. 

Για την προώθηση των σκοπών του ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 
δομή. Επίσης συνεργάζεται για την προώθηση των σκοπών του με τους 
συνεταιρισμούς, τους συλλόγους και τους άλλους κοινωνικούς φορείς 
της περιοχής, καθώς και με τους φορείς της τοπικής αυτοδιοίκησης ή 
του δημοσίου τομέα που ενδιαφέρονται για την περιοχή Ανατολικής 
Ακτής Θερμαϊκού. 


3. Έδρα του Συνδέσμου είναι: Επανομή. 

4. Χρονική διάρκεια του Συνδέσμου είναι πενήντα (50) χρόνια. 

5. Έσοδα του Συνδέσμου είναι: 

α. Η ετήσια εισφορά κάθε Κοινότητας - μέλους του Συνδέσμου που 
είναι ίση με 5% των εσόδων κάθε Κοινότητας του προηγούμενου έτους. 

β. Πρόσοδοι από την περιουσία του Συνδέσμου. 

γ. Πρόσοδοι από φόρους, τέλη και δικαιώματα που επιβάλλονται 
υπέρ του Συνδέσμου στα έργα διακοινοτικής σημασίας. 

δ. Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημόσιου Τομέα ή άλλα Νομικά ή Φυσικά Πρόσωπα. 

ε. Επιχορηγήσεις από φορείς του Δημόσιου Τομέα για την εκτέλεση 
έργων, την κάλυψη των δαπανών τους και την πληρωμή αποδοχών του 
προσωπικού τους. 

6. Η διοίκηση, οι αρμοδιότητες, η λειτουργία των οργάνων τους, τα 
έξοδα παράστασης και η διάλυση του Συνδέσμου ρυθμίζονται από τις 
ισχύουσες κάθε φορά διατάξεις του Δημοτικού και Κοινοτικού Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 24 Μαρτίου 1989 

Ο Νομάρχης 
Γ. ΑΓΓΕΛΟΠΟΤΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(14) 

Στη Δ1γ/39705/88/27.1.1989 απόφαση του Υπουργού Υγείας, 
•Πρόνοιας και Κοινωνικών Ασφαλίσεων που δημοσιεύτηκε στο 67/ 
31.1.1989 ΦΕΚ (τεύχος Β) σχετικά με σύσταση και συγκρότηση Δευ¬ 
τεροβάθμιου Συμβουλίου Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων επέρχονται οι κατωτέρω διορθώ¬ 
σεις: 


Αντί του εσφαλμένου: «Ειδικότητα Καρδιολογίας: Στ. Τσακίρη», τί¬ 
θεται το σωστό: «Ειδικότητα Καρδιολογίας: Μελέτη Τσακίρη». 

Αντί του εσφαλμένου: «Ειδικότητα Γαστρεντερολογίας: Δ. Αυγερινό», 
τίθεται το σωστό: «Ειδικότητα Γαστρεντερολογίας: Α. Αυγερινό». 

(Από το Υπουργείο Υγείας, Πρόνοιας και Κοιν. Ασφαλίσεων) 


Στην απόφαση Δ17α/02/37/Φ.Θ.2.2.1/4.4.1989 «Μεταβίβαση 
αρμοδιοτήτων Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα και στους Προϊσταμένους των Δ/νσεων 
και των Τμημάτων της Κεντρικής Υπηρεσίας της Γ ενικής Γ ραμματείας 
Δημοσίων Έργων» που δημοσιεύτηκε στο ΦΕΚ Β' 240/5.4.1989, γί¬ 
νεται η εξής διόρθωση: 

Η περίπτωση κστ' (Α’ Γ ενικά) του άρθρου 2 διορθώνεται στο ορθό: 
«κατ) Τη σύσταση επιτροπών παραλαβής για μελέτες της αρμοδιότητάς 
τους, τη συγκρότηση επιτροπών παραλαβής για έργα αρχικού προϋπο¬ 
λογισμού μέχρι 100.000.000 δραχμές και την έγκριση των σχετικών 
πρωτοκόλλων παραλαβής». 


(Από το Υπ. 'Περιβάλλοντος, Χωροταξίας και Δημ. Έργων) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


Πώληση ΦΕΚ όλων των Τευχών . Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

7.000 

Δρχ. 

350 

β) 

» 

» 

» 

Β 

» 

10.000 

» 

500 

Υ) 

» 

» 

» 

Γ' 

» 

4.000 

» 

200 

δ) 

» 

» 

» 

Δ' 

» 

, 10.000 

» 

500 

ε) 

» 

» 

» 

Αναπτυξιακών Πράξεων 

» 

8.000 

» 

400 

στ) 

» 

» 

» 

Ν.Π.Δ.Δ. 

» 

4.000 

» 

200 

ζ) 

» 

» 

» 

ΠΑΡΑΡΤΗΜΑ 

» 

2.000· 

» 

100 

η) 

» 

» 

» 

Δελτ. Εμπ.& Βιομ. Ιδ· 

» 

5.000 

» 

250 

θ) 

» 

» 

» 

Αν. Ειδικού Δικαστηρίου 

» 

1.000 

» 

50 

ι) 

» 

» 

» 

Α.Ε. & Ε.Π.Ε. 

» 

20.000 

» 

1.000 

ια) 

Για 

όλα 

τα Τεύχη 

» 

45.000 

» 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









